Tojohašis

Tojohašis () – miestas Japonijoje, Honšiū salos pietuose, Aičio prefektūroje, į pietryčius nuo Nagojos, prie Ramiojo vandenyno Acumio įlankos. Geležinkeliai ir plentai į Tokiją, Vakajamą, Kanadzavą, yra jūrų uostas (daugiausia išvežami automobiliai). Mašinų gamyba, medienos, metalo apdirbimo, chemijos, tekstilės (šilko, medvilnės), maisto pramonė.

Veikia Aičio (įkurtas 1946 m.), technologijos (1976 m.) universitetai ir kitos aukštosios mokyklos. Meno istorijos, gamtos išteklių muziejai, zoologijos sodas.

 Istorija 
Seniau miestas buvo žinomas kaip Jošida. XVI a. čia dažnai vyko mūšiai, Tokugavos laikotarpiu dažnai keitėsi miesto valdytojai. Nuo XIX a. pab. Tojohašis tapo svarbiu šilko pramonės centru. Miesto teisės nuo 1906 m. Po II pasaulinio karo šilko gamybą pakeitė medvilnės ir sintetinės tekstilės pramonė.

 Miestų partnerystė 
Tojohašis nuo 2019 m. užmezgė partnerystės ryšius su Panevėžiu.

 Šaltiniai 

Kategorija:Aičio prefektūros miestai